Борис Младенов-Young
В живота имах много светли дни…

chitanka.info

В живота имах много светли дни,

но също дни на мъки и печали;

от всички тях, най-тежки са били

онез, в които преживях раздяли.

Ужасно и непоносимо бе,

щом знаех, че е срещата последна

и никога любимото лице

на този свят пак няма да погледна.

А има ли отвъден, вечен свят?

Чудесно щеше да е, да го има,

но кой от там се е върнал назад

и логиката е необорима.

Един живот в един свят ни е даден —

природният закон е безпощаден!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.